**Molėtų rajono savivaldybės taryba**

**SPRENDIMAS**

**DĖL vieningos klientų aptarnavimo sistemos sukūrimo**

2020 m. liepos    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 30, 31 punktais, 16 straipsnio 4 dalimi, įgyvendindama Molėtų rajono savivaldybės strateginio veiklos plano 2020–2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1 „Dėl Molėtų rajono savivaldybės strateginio veiklos plano 2020–2022 metams patvirtinimo“, valdymo programos 1 tikslo „Teikti aukštos kokybės viešąsias paslaugas, efektyviai valdyti rajoną“ 3 uždavinio „Stiprinti savivaldybei pavaldžių įstaigų ir įmonių valdymą ir gerinti jų teikiamų paslaugų kokybę“ 5 priemonę „Vieningos klientų aptarnavimo sistemos sukūrimas ir įdiegimas savivaldybės pavaldžiose įmonėse“,

Molėtų rajono savivaldybės taryba  nusprendžia:

1. Sukurti ir įdiegti Savivaldybei pavaldžiose įmonėse vieningą klientų aptarnavimo sistemą šilumos ir geriamojo vandens tiekimo, nuotekų tvarkymo bei komunalinių atliekų tvarkymo srityse.

2. Pavesti uždarajai akcinei bendrovei „Molėtų švara“ bendradarbiaujant su uždarąja akcine bendrove „Molėtų šiluma“ ir uždarąja akcine bendrove „Molėtų vanduo“ iki 2020 m. gruodžio 31 d. organizuoti vieningos klientų aptarnavimo sistemos sukūrimą ir įdiegimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras